
			JUDEȚUL ALBA
COMUNA SĂSCIORI
CONSILIUL LOCAL
                                                 
                                             HOTĂRÂREA nr. 29/2025
      privind aprobarea Planului de acţiune privind serviciile sociale administrate și finanțate din bugetul consiliului local al comunei Săsciori pentru anul 2025

              Consiliul local al comunei Săsciori, judeţul Alba, întrunit în şedinţă ordinară în data de  24 februarie 2025; 
              Luând în dezbatere :
               - Proiectul de hotărâre nr. 73/18.02.2025 privind  aprobarea  planului de actiune privind serviciile sociale administrate și finanțate din bugetul consiliului local al comunei Săsciori pentru anul 2025, inițiat de domnul primar Morar Nicolae Florin;
               - Referatul de aprobare nr. 74/18.02.2025 la proiectul de hotărâre privind aprobarea  planului de actiune privind serviciile sociale administrate și finanțate din bugetul consiliului local al comunei Săsciori pentru anul 2025;
               - Raportul de specialitate nr. 75/18.02.2025 întocmit de d-na Țârlea Ana, asistent social în cadrul primăriei comunei Săsciori;
               - Raportul de avizare al comisiei de specialitate nr. 1 - pentru agricultură, economico-financiară, amenajarea teritoriului și urbanism;
[bookmark: _Hlk116033956]               - Raportul de avizare al comisiei de specialitate nr. 2 – pentru activități social – culturale, culte, învățământ, sănătate și familie, muncă, protecție socială, protecție copii, tineret și sport;
               - Raportul de avizare al comisiei de specialitate nr. 3 – juridică și de disciplină, protecția mediului și turism.

              Având în vedere prevederile:
             -  Legii nr.292/2011, a asistenței sociale cu modificările și completările ulterioare. 
             - H.G. 797/2017 pentru aprobarea regulamentelor-cadru de organizare și funcționare ale serviciilor publice de asistență socială și a structurii orientative de personal;
             - Ordinului nr.1086/2018 privind aprobarea modelului – cadru al Planului anual de acțiune privind serviciile sociale administrate și finanțate din bugetul consiliului județean/consiliului local/Consiliului General al Municipiului București;
             - Art. 129 alin.(1), alin.(2) lit. b, alin.(7) lit. b din OUG 57/2019 privind Codul administrativ.
               În temeiul prevederilor 129  alin. (1), art. 139 alin. (1) și art. 196 alin.(1) lit. ,,a“ din OUG 57/2019 privind Codul administrativ, cu modificările şi completările ulterioare;

HOTĂRĂŞTE:

               Art.1.  Aprobarea Planului de acţiune privind serviciile sociale administrate și finanțate din bugetul consiliului local al comunei Săsciori pentru anul 2025, conform Anexei parte integrantă din prezenta hotărâre.
                

          Art.2.Cu ducerea a îndeplinire a prezentei hotărâri se încredinţează dl. Primar Morar Nicolae Florin, prin compartimentele de specialitate din cadrul primăriei.
          Art.3. Prezenta hotărâre se comunică: 
       - la Instituţia Prefectului judeţului Alba;
        - compartiment asistență socială;
        - d-lui primar Morar Nicolae Florin;
        - d-lui viceprimar Martin Mihai George;
         - Compartiment contabilitate.


1. Săsciori, 24 februarie 2025


       Preşedinte de şedință,                                               Contrasemnează pentru legalitate,
                  Consilier                                                              Secretar general UAT
               Filip Ileana                                                                Groza Ligia Daniela














Prezenta Hotărâre a fost adoptată cu un numar de 15 voturi favorabile, valabil exprimate, care reprezintă 100 % din numarul consilierilor în funcție și 100% din numărul consilierilor prezenți.
image1.png




